РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/145-23

10. јул 2023. године

Б е о г р а д

ЗАПИСНИК

СА 27. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 10. ЈУЛА 2023. ГОДИНЕ

 Седница је почела у 11,00 часова.

 Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Сандра Божић, Верољуб Матић, др Угљеша Мрдић, Aлександар Марковић, Ђорђе Комленски, Ана Миљанић, др Весна Ивковић, Радован Арежина и Живота Старчевић.

Седници су присуствовали заменици чланова Одбора: Андријана Васић, заменик члана Александра Мирковића, Славиша Ристић, заменик члана Јанка Веселиновића, Драгана Миљанић, заменик члана Николе Драгићевића и Радмила Васић, заменик члана Бошка Обрадовића.

Седници нису присуствовали чланови Одбора: Александар Мирковић, Јанко Веселиновић, Војислав Михаиловић, Мирослав Алексић, Драгана Ракић, Никола Драгићевић и Бошко Обрадовић.

На предлог председника, Одбор је већином гласова утврдио следећи:

Д н е в н и р е д:

- Усвајање записника са 26. седнице Одбора -

1. Разматрање оставке коју је на функцију народног посланика поднео Ненад Митровић (акт 01 број: 118-1303/23 од 06. јула 2023. године);

2. Разматрање захтева народног посланика Ивана Костића, за остваривање права на исплату месечне накнаде на име закупа стана у Београду и права на накнаду за одвојени живот од породице (21 број: 120-1183/23 од 16. јуна 2023. године);

3. Доношење решења о утврђивању престанка дужности вршиоца дужности помоћника генералног секретара Народне скупштине - руководилац Сектора за законодавство.

Пре преласка на рад по утврђеном дневном реду, Одбор је већином гласова, без примедаба, усвојио записник са 26. седнице Одбора.

**Прва тачка дневног реда:** Разматрање оставке коју је на функцију народног посланика поднео Ненад Митровић

Председник Одбора је констатовао да je оставкa Ненадa Митровићa, у складу са Законом о избору народних посланика и Пословником, као и законом којим се уређује овера потписа, оверена и у законском року предата на писарницу Народне скупштине.

Дискусије није било.

Председник Одбора је предложио да Одбор Народној скупштини поднесе извештај о наступању случаја из члана 131. став 2. тачка 6) Закона о избору народних посланика у коме се подношење оставке наводи као разлог за престанак мандата народном посланику, с предлогом да Народна скупштина констатује престанак мандата именованом народном посланику, као и да председник Одбора буде одређен за известиоца на седници Народне скупштине.

Одбор је, на предлог председника, већином гласова усвојио и Народној скупштини поднео следећи

И З В Е Ш Т А Ј

 Одбор је утврдио да је подношењем оставке народног посланика Ненада Митровића, изабраног са Изборне листе „АЛЕКСАНДАР ВУЧИЋ - ЗАЈЕДНО МОЖЕМО СВЕ“, наступио случај из члана 131. став 2. тачка 6) Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

 Мандат народног посланика престаје даном подношења оставке, у складу са чланом 132. став 5. Закона о избору народних посланика, те Одбор предлаже да Народна скупштина у смислу члана 133. истог закона, констатује да је именованом престао мандат народног посланика.

 Попуњавање упражњеног посланичког места извршиће се додељивањем мандата другом кандидату у складу са чл. 134. и 135. Закона.

 За известиоца Одбора на седници Народне скупштине одређен је Миленко Јованов, председник Одбора.

**Друга тачка дневног реда:** Разматрање захтева народног посланика Ивана Костића, за остваривање права на исплату месечне накнаде на име закупа стана у Београду и права на накнаду за одвојени живот од породице

У вези са захтевом народног посланика Ивана Костића, председник је напоменуо да је именовани, са пребивалиштем у Врбасу, поднео захтев за остваривање права на исплату месечне накнаде на име закупа стана у Београду и права на накнаду за одвојени живот од породице, као и да је уз захтев доставио потребну документацију. Такође је подсетио да народни посланик, који користи право на месечну накнаду на име закупа стана у Београду, има право на накнаду за одвојени живот од породице у износу 40% просечне зараде по запосленом у привреди Републике Србије према последњем коначном објављеном податку републичког органа надлежног за послове статистике, на дан исплате.

Дискусије није било.

Одбор је, на предлог председника, једногласно донео: Решење за народног посланика Ивана Костића за остваривање права на исплату месечне накнаде на име закупа стана у Београду, почев од 15. јуна 2023. године до 15. јуна 2024. године, као и Решење о остваривању права на накнаду за одвојени живот од породице у истом временском периоду, будући да је уговор о закупу стана у Београду закључен на годину дана.

**Трећа тачка дневног реда:** Доношење решења о утврђивању престанка дужности вршиоца дужности помоћника генералног секретара Народне скупштине - руководилац Сектора за законодавство.

Председник је подсетио да је Одбор, на Осмој седници одржаној 13. октобра 2022. године, поставио Милана Чуљковића за вршиоца дужности помоћника генералног секретара Народне скупштине - руководилац Сектора за законодавство, на период од шест месеци, почев од 13. октобра 2022. године. Имајући у виду да је период од шест месеци на који је именовани постављен за вршиоца дужности протекао, нагласио је потребу да Одбор, сагласно члану 67а став 6. Закона о државним службеницима, о томе донесе констатујуће решење.

Дискусије није било.

Одбор је, на предлог председника, једногласно донео Решење за Милана Чуљковића, којим се констатује престанак дужности в.д. помоћника генералног секретара Народне скупштине - руководилац Сектора за законодавство, истеком периода на који је постављен, са 13. априлом 2023. године.

 \*\*\*

Седница је завршена у 11, 10 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 Светлана Дедић Миленко Јованов